Аԥсны
Ажәабжьқәа Sputnik Аԥсны аҟны
Аԥсны ауааԥсыра даҽа 111-ҩык аҿкчымазара рыдбалоуп, ҩыџьа рыԥсҭазаара иалҵит
© Sputnik / Марианна Кубрава Мобильный госпиталь Айтар
© Sputnik / Марианна Кубрава
Аԥсны ачымазараҿкы зцәа иаланы иаадырԥшыз ауаа рзеиԥш хыԥхьаӡара 34376 -ҩык рҟынӡа инаӡеит, ргәабзиара шьақәгылахьеит 28650-ҩык ауааԥсыра, рыԥсҭазаара иалҵхьеит 518-ҩык.
АҞӘА, абҵара 24 - Sputnik. COVID-19 азы атестқәа арҭеит 510-ҩык Аԥсны ауааԥсыра, урҭ рахьтә 111-ҩык рцәа акоронавирус шалаз аадырԥшит.
Аҟәа иҟоу амобилтә госпиталь аҿы рыԥсҭазаара иалҵит 1945, 1944 шықәсқәа рзы ииз ҩыџьа ахацәа.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 53-ҩык, рҭагылазаашьа бааԥсуп 23-ҩык, ибжьаратәуп - 53-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 37-ҩык, урҭ рахьтә 12-ҩык рҭагылазаашьа уадаҩуп. Очамчыра ирхәшәтәуеит 21-ы, Гагратәи ахәшәтәырҭаҿы - 19-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәшәтәырҭаҿы 13-ҩык ачымазцәа шьҭоуп. Аҟәа иҟоу амобилтә госпиталь аҿы - 68-ҩык, 12-ҩык рҭагылазаашьа хьанҭоуп.